
Parlamentul  României

Camera  Deputaţilor
Comisia pentru Sănătate şi Familie
             Nr. 28/ 359/ 27 septembrie  2004 

BIROULUI PERMANENT 

AL

CAMEREI DEPUTAŢILOR,

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.60/2004 pentru modificarea şi completarea unor dispoziţii cuprinse în acte normative din domeniul sanitar  ( PLX nr.561/2004 ) , adoptat de Senat în şedinţa din 16 septembrie 2004 şi  trimis comisiei  pentru examinare,  în fond,  în procedură de urgenţă, cu adresa nr. PLX  561  din 20 septembrie 2004, Camera Deputaţilor fiind  Cameră decizională.


La întocmirea raportului, comisia a avut în vedere avizul Comisiei pentru muncă şi protecţie socială nr.27/430/23.09.2004, avizul Comisiei pentru buget, finanţe, bănci nr.518/22.09.2004, avizul Comisiei juridice, de disciplină şi imunităţi nr.PLX 561/22.09.2004, avizul Consiliului Legislativ nr.1444/27.08.2004, , precum şi punctul de vedere al Ministerului Sănătăţii nr.43802/22.09.2004.


În raport de obiectul şi conţinutul său, proiectul de lege face parte din categoria legilor organice, în conformitate cu prevederile articolului 76 alineatul (1) din Constituţia României, republicată.

                PREŞEDINTE,                                                 SECRETAR,

 DEP.ACAD.PROF.DR.MIRCEA IFRIM            DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie
                                                                                    Nr. 28/ 359/ 27 septembrie 2004

R A P O R T

asupra proiectului de Lege privind aprobarea Ordonanţei de urgenţă a Guvernului nr.60/2004 pentru modificarea şi completarea unor dispoziţii cuprinse în acte normative din domeniul sanitar

   ( PLX nr.561/2004 )

1. Cu adresa nr.PLX 561  din 20 septembrie 2004, Comisia pentru sănătate şi familie a fost sesizată cu dezbaterea şi avizarea în fond, în procedură de urgenţă, a proiectului de Lege privind aprobarea Ordonanţei de urgenţă a Guvernului nr. 60/2004 pentru modificarea şi completarea unor dispoziţii cuprinse în acte normative din domeniul sanitar ( PLX nr.561/2004 ), adoptat de către Senat în şedinţa din 16 septembrie 2004.

La întocmirea raportului, comisia a avut în vedere avizul Comisiei pentru muncă şi protecţie socială nr.27/430/23.09.2004, avizul Comisiei pentru buget, finanţe, bănci nr.518/22.09.2004, avizul Comisiei juridice, de disciplină şi imunităţi nr.PLX 561/22.09.2004, avizul Consiliului Legislativ nr.1444/27.08.2004 , precum şi punctul de vedere al Ministerului Sănătăţii nr.43802/22.09.2004 .

Prezentul proiect de lege are ca obiect de reglementare aplicarea prevederilor referitoare  la dreptul medicilor, medicilor dentişti şi al asistenţilor medicali şi moaşelor de a beneficia de asistenţă medicală şi medicamente gratuite, atât personal cât şi pentru membrii de familie de la 1 ianuarie 2005 şi nu din anul 2004, cum era menţionat în actele normative ,întrucât resursele financiare necesare nu au fost prevăzute în Legea bugetului de stat pe anul 2004 şi în bugetul Fondului naţional unic de asigurări sociale de sănătate . Din aceleaşi motive, se propune şi modificarea Legii nr.264/2004 privind organizarea şi funcţionarea Academiei de Ştiinţe Medicale, care prevede pentru membrii titulari acordarea unei indemnizaţii lunare viagere egală cu salariul mediu  pe economie, precum şi modificarea prevederilor art.16 din Legea nr.306/2004, astfel încât medicii pensionari să poată lucra şi după pensionare, soluţionând în acest fel deficitul de medici specialişti din unele zone.

Faţă de cele prezentate mai sus, comisia propune Plenului Camerei Deputaţilor spre dezbatere şi aprobare proiectul de lege cu amendamentele care fac obiectul raportului. 

2. În raport de obiectul şi conţinutul său, proiectul de lege  face parte din categoria legilor organice , potrivit prevederilor articolului 76 alineatul (1) din Constituţia României, republicată.

3. La lucrările comisiei din ziua de 23.09.2004 din totalul de 16 membri, au fost prezenţi 13 deputaţi.

Raportul comisiei a fost adoptat în unanimitate.

4. Proiectul de lege, potrivit art.75  din Constituţia României, republicată şi art.86 din Regulamentul Camerei Deputaţilor, astfel cum a fost modificat prin Hotărârea Camerei Deputaţilor nr.23/2003, este de competenţa decizională a Camerei Deputaţilor.

I. Amendamente admise

În urma dezbaterii, Comisia pentru sănătate şi familie propune adoptarea proiectului de lege cu următoarele amendamente:

Nr.

crt.
Textul iniţial
Text propus de Comisie

( autorul amendamentului )
Motivarea propunerii amendamentelor
Camera Decizională

0.
1.
2.
3.
4.

1.
Titlul legii

“Lege privind aprobarea Ordonanţei de urgenţă a Guvernului nr. 60/2004 pentru modificarea şi completarea unor dispoziţii cuprinse în acte normative din domeniul sanitar”


Nemodificat.



Camera Deputaţilor.

2.
Articol unic
“Articol unic. – Se aprobă Ordonanţa de urgenţă a Guvernului nr. 60 din 26 august 2004 pentru modificarea şi completarea unor dispoziţii cuprinse în acte normative din domeniul sanitar, publicată în Monitorul Oficial al României, Partea I, nr.806 din 1 septembrie 2004, cu următoarea modificare:”

( text proiect de lege)


Nemodificat.


Camera Deputaţilor.

3.
- La articolul III, punctul 1, alineatul (8) al articolului 16 din Legea nr.306/2004 privind exercitarea profesiei de medic, precum şi organizarea şi funcţionarea Colegiului Medicilor din România , se abrogă.”

( text proiect de lege)
Se propune să se elimine.
Autori: Comisia pentru sănătate şi familie, Comisia pentru muncă şi protecţie socială şi Ministerul Sănătăţii .


Textul alin.8 al art.16 din ordonanţă este absolut necesar pentru menţinerea în activitate, peste limita de vârstă de pensionare, a unor specialişti confirmaţi în specialităţi medicale deficitare din unităţile sanitare publice în care nu există alţi specialişti. Respingerea propunerii de amendare a Legii nr.306/2004 în sensul solicitat de Guvern va conduce la desfiinţarea unor secţii/compartimente unicat, din structura unor spitale.


Camera Deputaţilor.

4.
___

“Art.IV. – Litera i) a articolului 44  din Legea nr.307/2004 privind exercitarea profesiei de asistent medical şi a profesiei de moaşă, precum şi organizarea şi funcţionarea Ordinului Asistenţilor Medicali şi Moaşelor din România , publicată în Monitorul Oficial al României, Partea I, nr.578 din 30 iunie 2004, se modifică şi va avea următorul cuprins: “

i) de a beneficia , începând cu data de 1 ianuarie 2005, de asistenţă medicală gratuită şi de medicamente gratuite atât personal, cât şi pentru membrii lor de familie.”

( text proiect de lege)

___

(3) Normele privind definirea titlurilor profesionale şi a domeniilor de activitate pentru asistenţii medicali formaţi în celelalte specialităţi se elaborează de către Ministerul Sănătăţii , în colaborare cu Ordinul  Asistenţilor Medicali şi Moaşelor din România , în termen de 180 de zile de la intrarea în vigoare a prezentei legi, şi se aprobă prin hotărâre a Guvernului.”

(text Legea nr.307/2004)
Se propune să se introducă un nou punct cu următorul cuprins:

“Art.IV va avea următorul cuprins:

“Art.IV. – Legea nr.307/2004 privind exercitarea profesiei de asistent medical şi a profesiei de moaşă, precum şi organizarea şi funcţionarea Ordinului Asistenţilor Medicali şi Moaşelor din România , publicată în Monitorul Oficial al României, Partea I, nr.578 din 30 iunie 2004, se modifică după cum urmează:

1. Litera i) a articolului 44  va avea următorul cuprins:
i) de a beneficia, începând cu data de 1 ianuarie 2005, de asistenţă medicală gratuită şi de medicamente gratuite atât personal, cât şi pentru membrii lor de familie.”

2. Alineatul (3) al articolului 63 va avea următorul cuprins:

(3) Normele privind definirea titlurilor profesionale şi a domeniilor de activitate pentru asistenţii medicali formaţi în celelalte specialităţi se elaborează de către Ministerul Sănătăţii, în colaborare cu Ordinul  Asistenţilor Medicali şi Moaşelor din România , în termen de 180 de zile de la intrarea în vigoare a prezentei legi, şi se aprobă prin hotărâre a Guvernului. În termen de 60 de zile de la aprobarea acestora, Ministerul Educaţiei şi Cercetării , împreună cu Ministerul Sănătăţii va elabora curricula pentru asistenţii formaţi în celelalte specialităţi, structurată pe 3 ani de studiu. Prin derogare de la prevederile art.19 alin.(1) lit.b), dispoziţiile Hotărârii  Guvernului nr.721/2004 privind aprobarea nomenclatoarelor calificărilor profesionale pentru care se asigură pregătirea prin învăţământul preuniversitar, precum şi durata de şcolarizare rămân în vigoare şi pentru anul şcolar 2004-2005.”
Autori: Comisia pentru sănătate şi familie .
Pentru respectarea normelor de tehnică legislativă.

Idem.

Pentru reglementarea domeniului de studiu şi a activităţii pentru celelalte categorii de asistenţi medicali care nu au făcut obiectul legii şi pentru eliminarea oricăror discriminări între categoriile de asistenţi medicali.
Camera Deputaţilor.


În cursul dezbaterilor  s-au înregistrat următoarele amendamente respinse:

II. AMENDAMENTE RESPINSE

Nr.

crt.
Textul iniţial
Amendamentul propus şi autorul acestuia
Motivare
Camera Decizională

0.
1.
2.
3.
4.


___

“Art.II. – Alineatul (1) al articolului 10 din Legea nr.264/2004 privind organizarea şi funcţionarea Academiei de Ştiinţe Medicale, publicată în Monitorul Oficial al României, Partea I, nr.605 din 6 iulie 2004, se modifică şi va avea următorul cuprins:

“(1) Membrii titulari ai Academiei de Ştiinţe Medicale beneficiază, începând cu data de 1 ianuarie 2005, de o indemnizaţie lunară viageră egală cu salariul mediu pe economie.”


Comisia pentru muncă şi protecţie socială a propus introducerea în legea de aprobare a unui nou punct ca pct.1, cu următorul cuprins:

“1. Art.II va avea următorul cuprins:

Art.II. – Alineatul (1) al articolului 10 din Legea nr.264/2004 privind organizarea şi funcţionarea Academiei de Ştiinţe Medicale, publicată în Monitorul Oficial al României, Partea I, nr.605 din 6 iulie 2004, se modifică şi va avea următorul cuprins:

“(1) Membrii titulari ai Academiei de Ştiinţe Medicale beneficiază, începând cu data de 1 ianuarie 2005, de o indemnizaţie lunară viageră egală cu salariul mediu brut pe economie.”


1. Pentru adoptare

2. Pentru respingere

Această precizare nu este necesară.
Camera Deputaţilor.

2.
____

“2. Litera h) a articolului 38 se modifică şi va avea următorul cuprins:

“h) să beneficieze, începând cu data de 1 ianuarie 2005, de asistenţă medicală gratuită şi medicamente gratuite, atât personal cât şi pentru membrii lor de familie.”
Comisia pentru muncă şi protecţie socială a propus introducerea în legea de aprobare a unui nou punct ca pct.2, cu următorul cuprins:

“2. La articolul III, punctul 2, litera h) a articolului 38 se modifică şi va avea următorul cuprins:

“h) să beneficieze, începând cu data de 1 ianuarie 2005, de asistenţă medicală gratuită şi medicamente gratuite, atât personal cât şi pentru membrii lor de familie, cu condiţia plăţii contribuţiei la sistemul de asigurări sociale pentru sănătate.”
1. Pentru adoptare

Întrucât sistemul de asigurări sociale pentru sănătate este un sistem bazat pe principiul solidarităţii, de unde decurge obligativitatea plăţii contribuţiei pentru toţi beneficiarii lui.

2. Pentru respingere

Textul propus este confuz şi nu permite acordarea gratuită a acestor drepturi.

Camera Deputaţilor.

3.
___

“Art.IV. – Litera I) a articolului 44 din Legea nr.207/2004 privind exercitarea profesiei de asistent medical şi a profesiei de moaşă, precum şi organizarea şi funcţionarea Ordinului Asistenţilor Medicali şi Moaşelor din România , publicată în Monitorul Oficial al României, Partea I, nr.578 din 30 iunie 2004, se modifică şi va avea următorul cuprins: 

“i) de a beneficia , începând cu data de 1 ianuarie 2005, de asistenţă medicală gratuită şi de medicamente gratuite atât personal, cât şi pentru membrii lor de familie.”


Comisia pentru muncă şi protecţie socială a propus introducerea în legea de aprobare a unui nou punct ca pct.3, cu următorul cuprins:

“3. La articolul IV, litera i) a articolului 44 din Legea nr.207/2004 privind exercitarea profesiei de asistent medical şi a profesiei de moaşă, precum şi organizarea şi funcţionarea Ordinului Asistenţilor Medicali şi Moaşelor din România , publicată în Monitorul Oficial al României, Partea I, nr.578 din 30 iunie 2004, se modifică şi va avea următorul cuprins: 

“i) de a beneficia , începând cu data de 1 ianuarie 2005, de asistenţă medicală gratuită şi de medicamente gratuite atât personal, cât şi pentru membrii lor de familie, cu condiţia plăţii contribuţiei la sistemul de asigurări sociale pentru sănătate.”

1. Pentru adoptare

Întrucât sistemul de asigurări sociale pentru sănătate este un sistem bazat pe principiul solidarităţii, de unde decurge obligativitatea plăţii contribuţiei pentru toţi beneficiarii lui.

2. Pentru respingere

Textul propus este confuz şi nu permite acordarea gratuită a acestor drepturi.

Camera Deputaţilor.

4.
___

“Art.V. – Litera h) a articolului 37 din Legea nr.308/2004 privind exercitarea profesiei de medic dentist, precum şi înfiinţarea, organizarea şi funcţionarea Colegiului Medicilor Dentişti din România , publicată în Monitorul Oficial al României, Partea I, nr.582 din 30 iunie 2004, se modifică şi va avea următorul cuprins:

“h) medicii dentişti încadraţi în unităţile sanitare publice, finanţate de la bugetul de stat, beneficiază, începând cu data de 1 ianuarie 2005, de asistenţă medicală gratuită şi medicamente gratuite atât personal, cât şi pentru membrii lor de familie.”


Comisia pentru muncă şi protecţie socială a propus introducerea în legea de aprobare a unui nou punct ca pct.4, cu următorul cuprins:

“4. La articolul V, litera h) a articolului 37 din Legea nr.308/2004 privind exercitarea profesiei de medic dentist, precum şi înfiinţarea, organizarea şi funcţionarea Colegiului Medicilor Dentişti din România , publicată în Monitorul Oficial al României, Partea I, nr.582 din 30 iunie 2004, se modifică şi va avea următorul cuprins:

“h) medicii dentişti încadraţi în unităţile sanitare publice, finanţate de la bugetul de stat, beneficiază, începând cu data de 1 ianuarie 2005, de asistenţă medicală gratuită şi medicamente gratuite atât personal, cât şi pentru membrii lor de familie, cu condiţia plăţii contribuţiei la sistemul de asigurări sociale pentru sănătate.”
1. Pentru adoptare

Întrucât sistemul de asigurări sociale pentru sănătate este un sistem bazat pe principiul solidarităţii, de unde decurge obligativitatea plăţii contribuţiei pentru toţi beneficiarii lui.

2. Pentru respingere
Textul propus este confuz şi nu permite acordarea gratuită a acestor drepturi.

Camera Deputaţilor.

                PREŞEDINTE,                                                                                                                       SECRETAR,

DEP.ACAD.PROF.DR.MIRCEA IFRIM                                                                                DEP.FARM.ION BURNEI

